#OFMKunsteklop - KKNK eers uitgestel vir 2021 | OFM
#OFMKunsteklop - KKNK eers uitgestel vir 2021
─── 10:42 Thu, 07 Jan 2021
Die OFM Kunsteklop het by die KKNK gaan aanklop om te hoor wat hulle planne is vir die jaar en hoe hulle steeds die kunste gaan laat voort leef. Hugo Theart, artistieke direkteur gesels oor hulle aanlyn beplanning vir 2021.
Dié besluit is nie ligtelik of in isolasie geneem nie, sê Crispin Sonn, voorsitter van Kunste Onbeperk, die organisasie wat onder meer die KKNK aanbied. "Ná samesprekings met ons vennote, borge, die Oudtshoorn-munisipaliteit en Wes-Kaapse regering, was die konsensus dat 'n fees rondom Paasnaweek 'n te groot risiko inhou vir al die betrokke partye – dorpenaars, besoekers en kunstenaars. Uitstel is die verantwoordelike besluit, maar dit beteken nie dat ons verbintenis tot die fees en ondersteuning van die kunstenaars en gemeenskappe in gedrang sal kom nie," sê Sonn.
"Die direksie, bestuur en al ons vennote is reeds geruime tyd in gesprek oor alle moontlikhede en ons evalueer die situasie deurlopend. Ons moet eenvoudig die statistiek en die wêreldwye verloop van die pandemie in ag neem om deurdagte besluite te neem. Ons sal weer in Januarie die situasie bespreek en nuwe datums vir 'n fees in 2021 ondersoek." Hou gerus www.kknk.co.za dop vir meer inligting.